कपिल सिब्बल मामला- 5 दिसंबर 2017, राम मंदिर मामले में सुनवाई के दौरान सुन्नी वक्फ बोर्ड का पक्ष रखते हुए कपिल सिब्बल ने कोर्ट में कहा था कि, इस केस की सुनवाई को जुलाई 2019 तक के लिए टाल दिया जाए। कपिल सिब्बल ने इसके पीछ दलील दी थी कि इस केस के जरिए एक पार्टी(भाजपा) को इसका राजनीतिक फायदा मिलेगा। हालांकि सुन्नी वक्फ बोर्ड ने खुद कपिल सिब्बल के इस मांग का विरोध किया था। बोर्ड का कहना था कि वो जल्द से जल्द इस मामले में फैसला चाहता है। बोर्ड की तरफ से कहा गया कि कोर्ट में कपिल सिब्बल की मांग उनकी व्यक्तिगत मांग थी। इसके बाद हुई फजीहत के बाद कांग्रेस ने कपिल सिब्बल की इस मांग से दूरी बना ली। कपिल सिब्बल की इस मांग को मुख्य न्यायाधीश दीपक मिश्रा ने ठुकरा दिया था। यहां ध्यान देना जरूरी है कि कपिल सिब्बल सुन्नी वक्फ बोर्ड के वकील और कांग्रेस के पूर्व केंद्रीय मंत्री रह चुके हैं।